Vámospércs, 2017. november 03.

Vámospércs Városi ÖNKORMÁNYZATA

**Vámospércs városi ÖNKORMÁNYZATA ASP KÖZPONTHOZ VALÓ CSATLAKOZASA**

KÖFOP-1.2.1-VEKOP-16-2017-00816

**Vámospércs Városi Önkormányzata** **vissza nem térítendő támogatásban részesült a Közigazgatás-és Közszolgáltatás-fejlesztés Operatív Program keretén belül Csatlakoztatási konstrukció az önkormányzati ASP rendszer országos kiterjesztéséhez című pályázati felhívásra benyújtott pályázatával.**

A Projekt célja, az ASP rendszer bevezetése, és ezzel csatlakozva az egységesített önkormányzati elektronikus ügyviteli megoldások országos szintű bevezetéséhez. A projekt megvalósítása során az Önkormányzat felkészül az ASP rendszer használatára, illetve bevezeti azt. Ehhez szükséges a megfelelő technikai eszközök beszerzése, a meglévő szakrendszeri adatok tisztítása, migrációja, és feltöltése, valamint a mindennapi használatban az új ASP környezet alkalmazásának bevezetése. Szükséges a megfelelő informatikai szabályozások, illetve informatikai biztonsági fejlesztések, valamint az elektronikus szolgáltatások fejlesztése.

A bevezetendő szakrendszerek a következők:

• iratkezelő rendszer

• az elektronikus ügyintézési portál rendszer, ide értve az elektronikus űrlap-szolgáltatást

• gazdálkodási rendszer

• ingatlanvagyon-kataszter rendszer

• önkormányzati adó rendszer

• ipar- és kereskedelmi rendszer

• hagyatéki leltár rendszer

Vámospércs Kelet-Magyarországon, Hajdú-Bihar megyében a megyeszékhely Debrecentől 20 km- re keletre a 48-as számú főútvonalon, a román határ felé elterülő 5322 lelkes kisváros. A nagyváros közelsége pozitívan befolyásolja a település fejlődését. A hetvenes évek közepétől Debrecen körzetében is érezhető agglomerációs tendenciák a földrajzi közelség miatt Vámospércset is érintették, ami a nagyarányú ingázásban, s a rendkívül szoros kereskedelmi – oktatási - egészségügyi stb. kapcsolatokban nyilvánult meg. A kilencvenes években több száz debreceni költözött ki Vámospércsre, s teremtett itt magának kertvárosi otthont. Vámospércs közigazgatási szempontból a Nyíradonyi Járáshoz tartozik. Közigazgatási területe 58,2 km2., teljes egészében a Nyírséghez, ezen belül is a Dél-Nyírséghez tartozik. A település természeti környezete igen értékes és változatos, ahol a sekély vízállásos területtől a száraz homoki gyepen át a kőrises ligeterdőkig váltakozik a táj. Vámospércset földrajzi fekvése, munkaerő-kínálata, fejlett infrastruktúrája és térségi adottságai alkalmassá teszik a különböző befektetői igények kielégítésére. A 48-as számú főútvonal, a vasúthálózat, a 10 km-re lévő magyar-román nemzetközi határátkelőhely, valamint a Debreceni Repülőtér közelsége mind figyelemre méltó szempontok egy beruházás szempontjából. A termőtalaj kedvez a Magyarországon csak e térségben meghonosodott tormatermesztésnek, mely sok család számára az egyetlen megélhetési forrást jelent. A Polgármesteri Hivatalban 19 fő dolgozik, ebből: 1 fő jegyző, 1 fő aljegyző, Adó-és Költségvetési Iroda: összesen 7 fő pénzügyi ügyintéző, melyből 2 fő pénzügyi ügyintéző, 1 adóügyi ügyintéző, 1 fő pénzügyi és adóügyi ügyintéző, 1 fő pénztáros, 1 fő számviteli ügyintéző, 1 fő pénzügyi-számviteli ügyintéző, Igazgatási Iroda: összesen 6 fő igazgatási ügyintéző, melyből 1 fő titkársági ügyintéző, 1 fő személyügyi ügyintéző, 1 fő iktatós, 1 fő az anyakönyvvezető, 2 fő szociális ügyintéző), Városfejlesztési és Műszaki Iroda: összesen 4 fő ügyintéző, melyből 1 fő jogi ügyintéző, 1 fő városüzemeltetési ügyintéző, 1 fő építéshatósági ügyintéző, 1 fő számítógépes ügyintéző.

**A projekttől elvárt eredmények a következők:**

**• Az ASP Korm. rendeletben meghatározott határidőben megvalósult csatlakozás az önkormányzati ASP központhoz 7 kötelező szakrendszerhez való rendszercsatlakozás**

**• Tesztelt, éles üzemben működő csatlakoztatott szakrendszerek**

**• Az ASP Korm. rendeletben előírt technikai feltételeknek megfelelő, üzembe helyezett, működő hardver eszközök és hálózati infrastruktúra elemek**

**• Az új működésnek megfelelően átalakított hivatali folyamatok, módosított szabályzatok**

**• A csatlakozási feltételekben előírt, megfelelően tisztított szakrendszeri adatbázisok**

**• A csatlakozási feltételeknek megfelelően lebonyolított adatmigráció Az Önkormányzat jelenleg a következő eszközökkel rendelkezik, amelyek felhasználhatók az ASP rendszerhez való csatlakozáshoz:**

**• Strukturált LAN hálózat**

Az önkormányzatok az ASP rendszer bevezetéséhhez szükséges feltételeknek csak részben felelnek meg, a rendszer minimálisan szükséges fejlesztésekhez a pályázat keretein belül a fent felsorolt eszközök beszerzése szükséges. Az önkormányzat rendelkezik kiépített LAN hálózattal, azonban ennek fejlesztése is szükséges. A szükséges szabályozások, és fejlesztések kivitelezéséhez külső tanácsadók / szakértők bevonására lesz szükség. A projekt megvalósítása során belső, és külső erőforrások bevonásával fogjuk megvalósítani, elsősorban a szakértői tevékenységek kiszervezésével. Belső erőforrásokra elsősorban az adattisztítási, és ellenőrzési területen, míg külső erőforrásokra az informatikai, és jogi / szabályozási területen tervezünk támaszkodni.

A beszerzendő eszközök a következők lesznek:

* 9 db Windows környezetben működő munkaállomás, az ASP Korm. rendeletben foglalt minimum követelményeknek megfelelő műszaki tartalommal, Windows 10 Professional operációs rendszerrel, és Microsoft Office irodai programcsomaggal
* 9 db monitor
* 1 db Switch eszköz 2. (24 LAN portig)
* ASP Korm. rendeletben foglalt minimum követelményeknek megfelelő kártyaolvasó (21 darab)

A beruházás költséghatékony módon, reális és takarékos költségvetéssel tervezett.

A projekt megvalósításának tervezett időszaka: 2017.10.11 -2018.06.30.

A projekt elszámolható költsége: 7.000.000,- Ft,

Támogatás összege, támogatás intenzitása: 7.000.000,- Ft, 100%.

A pályázattal kapcsolatban információ kérhető:

Vámospércs Városi Önkormányzat

Ménes Andrea - polgármester

Cím: 4287 Vámospércs, Béke u. 1.

Telefon: +36 (52) 591-503

E-mail: info@vamospercs.hu